મુંબઈઃ મુંબઈ લોકલ ટ્રેનોમાં થયેલા શ્રેણીબદ્ધ બોમ્બ બ્લાસ્ટમાં આજે ૯ વર્ષ બાદ સ્પેશિયલ કોર્ટ દોષિત જાહેર થયેલા ૧૨ આરોપીઓને સજા સંભળાવશે. અત્રે ઉલ્લેખનીય છે કે ૧૧ જુલાઈ ૨૦૦૬ના રોજ થયેલા સિરિયલ બોમ્બ બ્લાસ્ટમાં ૧૮૮ લોકોના મૃત્યુ થયા હતા. સ્પેશિયલ મકોકા કોર્ટે ૨૩ સપ્ટેમ્બરના રોજ આ કેસમાં સજા પર પોતાનો ચુકાદો ૩૦ સપ્ટેમ્બરના રોજ સુરક્ષિત રાખ્યો હતો અને આજે સજાનું એલાન કરાશે. આજે સ્પેશિયલ કોર્ટ આઠ દોષિતોને ફાંસી આપશે તેવી શક્યતા છે.